Бұйрыққа 2 – қосымша

Мемлекеттік органдардың өзара іс-қимыл жасау және пайдаланушыларға одан мәліметтер ұсыну тәртібін қоса алғанда, мемлекеттік мүлік

тізілімін жүргізу қағидаларына

2-қосымша

**Шаруашылық жүргізу және жедел басқару құқығындағы мемлекеттік кәсіпорындардың тиісті саланың уәкілетті органының ұсынуы бойынша жарғыларын бекіту, оларға өзгерістер мен толықтырулар енгізу**

1. Шаруашылық жүргізу және жедел басқару құқығындағы мемлекеттік кәсіпорын (бұдан әрі – мемлекеттік кәсіпорын) тізілімдегі жеке кабинет арқылы жарғының жобасын не оған өзгерістер мен толықтыруларды қалыптастырады және тиісті саланың уәкілетті органға (мемлекеттік басқару органы) бағыттайды:

1) өзгерістер мен толықтырулар енгізу бойынша негіздемемен салыстырмалы кесте;

2) Қазақстан Республикасының Азаматтық кодексінің 192-бабына сәйкес монополияға қарсы органның қорытындысы.

2. Жарғы жобасы Қазақстан Республикасы Әділет министрінің міндетін атқарушының 2017 жылғы 28 қыркүйектегі № 1202 бұйрығымен бекітілген (нормативтік құқықтық актілерді мемлекеттік тіркеу тізілімінде № 15813 болып тіркелген) Мемлекеттік кәсіпорынның үлгі жарғысына сәйкес тізілімде қалыптастырылады.

3. Тиісті саланың уәкілетті (мемлекеттік басқару органы) 5 (бес) жұмыс күні ішінде тізілімдегі жеке кабинет арқылы жарғы жобаны не жарғыға өзгерістер мен толықтыруларды келіседі және оны бекіту үшін мемлекеттік мүлік жөніндегі уәкілетті органға (облыстық (аудандық) уәкілетті орган) жібереді.

4. Мемлекеттік мүлік жөніндегі уәкілетті орган (облыстық (аудандық) уәкілетті орган) 10 (он) жұмыс күні ішінде мемлекеттік кәсіпорынның жарғы жобасына не оған енгізілген өзгерістерді және толықтыруларды ұсынылған құжаттардың толықтығына тексеруді жүзеге асырады.

5. Ескертулер болған жағдайда мемлекеттік кәсіпорынның жарғы жобасына не оған өзгерістер мен толықтырулар тізілімдегі жеке кабинет арқылы тиісті саланың уәкілетті органына (мемлекеттік басқару органы) пысықтауға қайтарылады.

Пысықтау мерзімі 3 (үш) жұмыс күні.

6. Пысықтау нәтижелері бойынша мемлекеттік кәсіпорынның жарғы жобасын не оған өзгерістер мен толықтыруларды тиісті саланың уәкілетті органы (мемлекеттік басқару органы) мемлекеттік мүлік жөніндегі уәкілетті органға (облыстық (аудандық) уәкілетті орган) бекітуге қайта жібереді.

7. Оң келісімнен кейін мемлекеттік мүлік жөніндегі уәкілетті орган (облыстық (аудандық) уәкілетті орган) мемлекеттік кәсіпорынның жарғы жобасына не оған өзгерістер мен толықтыруларды бекіту туралы бұйрықты бекітеді және бекітілген жарғысын не оған енгізілген өзгерістер мен толықтыруларды тиісті саланың уәкілетті органына (мемлекеттік басқару органы) жібереді.

8. Мемлекеттік кәсіпорын тізілімдегі жеке кабинет арқылы мемлекеттік кәсіпорынның жарғысын не оған енгізілген өзгерістер мен толықтыруларды тіркеуші органға тіркеуге жібереді.

Қазақстан Республикасының «Электрондық құжат және электрондық цифрлық қолтаңба туралы» заңының 7-бабының 1-тармағына сәйкес тізілімде қалыптастырылатын электрондық құжаттар қағаз жеткізгіштегі құжаттарға тең.

Тізілімде қалыптастырылатын электрондық құжаттардың түпнұсқалығын тексеру тізілімнің веб-порталында жүзеге асырылады.