Бұйрыққа 3 – қосымша

Мемлекеттік органдардың өзара

іс-қимыл жасау және пайдаланушыларға

одан мәліметтер ұсыну тәртібін қоса алғанда,

мемлекеттік мүлік тізілімін жүргізу қағидаларына

3-қосымша

**Кредиторлардың талаптары қанағаттандырылғаннан кейін қалған таратылған мемлекеттік заңды тұлғалардың тізілімде есепке алуға жататын мүлкін қайта бөлу**

1. Қазақстан Республикасының мемлекеттік құпиялар туралы заңнамасына сәйкес мемлекеттік құпияларды құрайтын және (немесе) таратылуы шектелген қызметтік ақпаратты қамтитын мәліметтерді қоспағанда, кредиторлардың талаптары қанағаттандырылғаннан кейін қалған таратылған мемлекеттік заңды тұлғаның мүлкін қайта бөлу тізілімде жүзеге асырылады.

2. Таратылған республикалық мемлекеттік заңды тұлғаның тарату комиссиясы тізілімде теңгеріміне мүлікті беру ұсынылатын республикалық мемлекеттік заңды тұлғаны көрсете отырып, кредиторлардың талаптары қанағаттандырылғаннан кейін қалған мүлікті қайта бөлу туралы электрондық өтінішті қалыптастырады және мемлекеттік мүлікті басқару жөніндегі уәкілетті органға жібереді.

3. Таратылған коммуналдық мемлекеттік заңды тұлғаның тарату комиссиясы тізілімде теңгеріміне мүлікті беру ұсынылатын коммуналдық мемлекеттік заңды тұлғаны көрсете отырып, кредиторлардың талаптары қанағаттандырылғаннан кейін қалған мүлікті қайта бөлу туралы электрондық өтінішті қалыптастырады және жергілікті атқарушы органға не аудандық маңызы бар қала, ауыл, кент, ауылдық округ әкімінің аппаратына жібереді.

4. Кредиторлардың талаптары қанағаттандырылғаннан кейін қалған таратылған мемлекеттік заңды тұлғаның мүлкін қайта бөлу үшін тарату комиссиясынан электрондық (сканерленген) көшірмелер талап етіледі:

1) тарату комиссиясының төрағасы парақтап қол қойған қайта бөлуге жататын мүліктің атауы, оның техникалық және сәйкестендіру сипаттамалары, өлшем бірлігі, мүліктің саны, түгендеу нөмірі, бастапқы құны, жинақталған тозуы, Microsoft Excel форматындағы қалдық (баланстық) құны бар мүліктің тізбесі;

2) Қазақстан Республикасы Президентінің, Қазақстан Республикасы Үкіметінің, Қазақстан Республикасы Ұлттық банкінің, жергілікті атқарушы органның, аудан (облыстық маңызы бар қала) әкімімен және жергілікті қоғамдастық жиналысымен келісілген аудандық маңызы бар қала, ауыл, кент, ауылдық округ әкімі аппаратының мемлекеттік заңды тұлғаны тарату туралы шешімі;

3) тарату комиссиясын құру туралы шешімдер;

4) аралық тарату балансы;

5) кредиторлық берешектің жоқтығын растайтын құжат;

6) кредиторлардың талаптары қанағаттандырылғаннан кейін қалған таратылған мемлекеттік заңды тұлғаның мүлкін беру туралы тарату комиссиясының шешімдері;

7) кредиторлардың талаптары қанағаттандырылғаннан кейін қалған таратылған мемлекеттік заңды тұлғаның мүлкін мемлекеттік заңды тұлғаның балансына қабылдау туралы тиісті саланың уәкілетті органының (жергілікті бюджеттен қаржыландырылатын атқарушы органның) келісімі;

8) мүлікке құқық белгілейтін, сәйкестендіру құжаттары, мүлікке ауыртпалықтардың жоқтығын растайтын құжат (егер мүлік тіркелуге жататын болса).

Жылжымайтын мүлікке меншік құқығын және ауыртпалықтардың жоқтығын растайтын құжат, құқық белгілейтін құжаттар мен кадастрлық паспорттар туралы, тіркеуді растайтын құжат, сондай-ақ көлік құралдарына ауыртпалықтардың жоқтығы туралы мәліметтерді Мемлекеттік мүлік жөніндегі уәкілетті орган «электрондық үкімет» шлюзі арқылы тиісті мемлекеттік ақпараттық жүйелерден алады.

5. Мемлекеттік мүлік жөніндегі уәкілетті орган немесе жергілікті атқарушы орган не аудандық маңызы бар қала, ауыл, кент, ауылдық округ әкімінің аппараты электрондық өтініш қарауға келіп түскен күннен бастап 3 (үш) жұмыс күні ішінде ұсынылған құжаттардың толықтығын тексереді.

6. Тарату комиссиясы сұрау салу келіп түскен күннен бастап 3 (үш) жұмыс күні ішінде мемлекеттік мүлік жөніндегі уәкілетті органға немесе Ұлттық Банкке немесе жергілікті атқарушы органға не аудандық маңызы бар қала, ауыл, кент, ауылдық округ әкімінің аппаратына тізілім арқылы жетіспейтін құжаттарды жібереді.

7. Құжаттардың толық топтамасы болған кезде электрондық өтінішті қарау нәтижелері бойынша мемлекеттік мүлік жөніндегі уәкілетті орган немесе жергілікті атқарушы орган не аудан (облыстық маңызы бар қала) әкімімен және жергілікті қоғамдастық жиналысымен - аудандық маңызы бар қала, ауыл, кент, ауылдық округ әкімі аппаратының келісімі бойынша 15 (он бес) жұмыс күнінен аспайтын мерзімде кредиторлардың талаптары қанағаттандырылғаннан кейін қалған таратылған мемлекеттік заңды тұлғаның мүлкін қайта бөлу туралы шешім қабылдайды.

8. Кредиторлардың талаптары қанағаттандырылғаннан кейін қалған таратылған мемлекеттік заңды тұлғаның мүлкін қайта бөлу туралы шешім қабылданғаннан кейін 10 (он) жұмыс күні ішінде тізілімде беруші және қабылдаушы тараптың уәкілетті лауазымды адамдарының электрондық цифрлық қолтаңбасын пайдалана отырып, мүлікті қабылдау-берудің электрондық актісіне (беру актісіне) қол қойылады.

9. Мүлікті қабылдау-берудің электрондық актісін (беру актісін) тізілімде мемлекеттік мүлік жөніндегі уәкілетті органның немесе жергілікті атқарушы органның не аудандық маңызы бар қала, ауыл, кент, ауылдық округ әкімінің уәкілетті лауазымды адамы бекітеді.

10. Мүлікті қабылдау-беру актісінде (берілген актіде) мыналар көрсетіледі:

1) актінің жасалған орны мен күні;

2) өкілдер тараптардың мүдделерін білдіруге уәкілеттік берілген құжаттардың атауы мен деректемелері;

3) кредиторлардың талаптары қанағаттандырылғаннан кейін қалған таратылған мемлекеттік заңды тұлғаның мүлкін қайта бөлу туралы шешімнің нөмірі мен күні;

4) мүліктің атауы, оның техникалық және сәйкестендіру сипаттамалары, өлшем бірлігі, мүлік саны, түгендеу нөмірі, бастапқы құны, жинақталған тозуы, қалдық (баланстық) құны.

11. «Электрондық құжат және электрондық цифрлық қолтаңба туралы» Қазақстан Республикасы Заңының 7-бабының 1-тармағына сәйкес тізілімде қалыптастырылатын электрондық құжаттар қағаз жеткізгіштегі құжаттарға тең.

Тізілімде қалыптастырылатын электрондық құжаттардың дұрыстығын тексеру тізілімнің веб-порталы арқылы жүргізіледі.

### 12. Жылжымайтын мүлікті теңгерімге қабылдаған мемлекеттік заңды тұлға мүліктік құқықтарды мемлекеттік тіркеу үшін «электрондық үкімет» шлюзі арқылы тізілімнің веб-порталы арқылы не «Жылжымайтын мүлікке құқықтарды (құқық ауыртпалықтарын) мемлекеттік тіркеу» мемлекеттік көрсетілетін қызметтің ережелерін бекіту туралы» Қазақстан Республикасы Әділет министрінің 2020 жылғы 4 мамырдағы № 27 бұйрығымен бекітілген (Нормативтік құқықтық актілерді мемлекеттік тіркеу тізілімінде № 20610 болып тіркелген) «Жылжымайтын мүлікке құқықтарды (ауыртпалықтарды) мемлекеттік тіркеу» мемлекеттік көрсетілетін қызметтің ережелерде көзделген басқа тәртіпте өтініш береді.

13. Қазақстан Республикасының мемлекеттік құпиялар туралы заңнамасына сәйкес мемлекеттік құпияларды құрайтын және (немесе) таратылуы шектелген қызметтік ақпаратты қамтитын кредиторлардың талаптары қанағаттандырылғаннан кейін қалған таратылған мемлекеттік заңды тұлғаның мүлкін қайта бөлу жөніндегі рәсімдер құжаттарды қағаз түрінде және осы тәртіппен көзделген мерзімдерде ресімдей отырып жүзеге асырылады.