Бұйрыққа 5 – қосымша

Мемлекеттік органдардың өзара

іс-қимыл жасау және пайдаланушыларға одан мәліметтер ұсыну тәртібін қоса алғанда, мемлекеттік мүлік тізілімін жүргізу қағидаларына

5-қосымша

**Шаруашылық жүргізу және жедел басқару құқығындағы**

**мемлекеттік кәсіпорынға филиалдар**

**(өкілдіктер) құруға келісім беру**

1. Шаруашылық жүргізу және жедел басқару құқығындағы мемлекеттік кәсіпорындар тізілімде тиісті саланың уәкілетті органына (мемлекеттік басқару органы) филиалдар (өкілдіктер) құруға өтінім қалыптастырады және жібереді.

2. Электрондық өтінімге филиал (өкілдік) құру қажеттілігінің негіздемесі, оның ішінде Қазақстан Республикасы Президенті Әкімшілігінің, Үкімет Аппаратының (таралуы шектеулі құжаттарды қоспағанда) тапсырмалары, кәсіпорын активтерінің жеткіліктілігін растайтын құжаттар, сондай - ақ өз мүлкі болмаған жағдайда үй-жайды жалға алу шарты қоса беріледі.

3. Тиісті саланың уәкілетті органы (мемлекеттік басқару органы) 5 (бес) жұмыс күні ішінде ұсынылған материалдарға, оның ішінде филиалдың (өкілдіктің) орналасқан жеріне, қаржылық қамтамасыз етілуіне, филиалды (өкілдікті) орналастыру үшін жылжымайтын мүлік объектісінің бар-жоғына тексеру жүргізеді.

4. Тексеру нәтижелері бойынша тиісті саланың уәкілетті органы (мемлекеттік басқару органы) филиалдар (өкілдіктер) құруға тиісті келісімді алу үшін тізілімдегі жеке кабинетте мемлекеттік мүлік жөніндегі уәкілетті органға (облыстық (аудандық) уәкілетті орган) өтінішхат жібереді.

5. Мемлекеттік мүлік жөніндегі уәкілетті орган (облыстық (аудандық) уәкілетті орган) 5 (бес) жұмыс күні ішінде электрондық өтінімге мемлекеттік мүлік жөніндегі уәкілетті органның (облыстық (аудандық) уәкілетті орган) келісімінің сканерленген көшірмесі бекітіледі және тиісті саланың уәкілетті органына (мемлекеттік басқару органы) жіберіледі.

6. Мемлекеттік кәсіпорындар тиісті саланың уәкілетті органының (мемлекеттік басқару органы) және мемлекеттік мүлік жөніндегі уәкілетті органның (облыстық (аудандық) уәкілетті орган) келісімі негізінде филиал (өкілдік) құру туралы шешім қабылдайды, ережені бекітеді.

7. Мемлекеттік кәсіпорындар тізілім арқылы есептік тіркеуге тіркеуші органға филиалды (өкілдікті) құруға мемлекеттік кәсіпорынға келісімін және оған құжаттарды Қазақстан Республикасы Әділет министрінің м.а. 2020 жылғы 29 мамырдағы № 66 бұйрығымен бекітілген, Қазақстан Республикасының Әділет министрлігінде 2020 жылғы 29 мамырда № 20771 болып тіркелген Заңды тұлғаларды мемлекеттік тіркеу және филиалдар мен өкілдіктерді есептік тіркеу жөнінде мемлекеттік қызметтер көрсету қағидаларымен көзделген тәртіппен жібереді.

Қазақстан Республикасының «Электрондық құжат және электрондық цифрлық қолтаңба туралы» заңының 7-бабының 1-тармағына сәйкес тізілімде қалыптастырылатын электрондық құжаттар қағаз жеткізгіштегі құжаттарға тең.

Тізілімде қалыптастырылатын электрондық құжаттардың түпнұсқалығын тексеру тізілімнің веб-порталында жүзеге асырылады.