Бұйрыққа 6 – қосымша

Мемлекеттік органдардың өзара

іс-қимыл жасау және пайдаланушыларға одан мәліметтер ұсыну тәртібін қоса алғанда, мемлекеттік мүлік тізілімін жүргізу қағидаларына

6-қосымша

**Шаруашылық жүргізу және жедел басқару құқығындағы мемлекеттік кәсіпорынды қайта ұйымдастыруды немесе таратуды келісу**

1. Тиісті саланың уәкілетті органы (мемлекеттік басқару органы) Тізілімде шаруашылық жүргізу және жедел басқару құқығындағы мемлекеттік кәсіпорынды (бұдан әрі – мемлекеттік кәсіпорын) қайта ұйымдастыру немесе тарату туралы электрондық өтінішхатты қалыптастырады және мемлекеттік кәсіпорынды қайта ұйымдастыру немесе тарату қажеттілігінің негіздемесін көрсете отырып, мемлекеттік мүлік жөніндегі уәкілетті органға (облыстық (аудандық) уәкілетті органға) келісуге жібереді.

2. Біріктіру, бөлу және қайта құру жолымен қайта ұйымдастырылған жағдайда электрондық өтінішхатқа монополияға қарсы органның келісімінің сканерленген көшірмесі бекітіледі.

3. Мемлекеттік мүлік жөніндегі уәкілетті орган (облыстық (аудандық) уәкілетті орган) өтінішхатты 10 (он) жұмыс күні ішінде қарайды.

4. Өтінішті қарау нәтижелері бойынша мемлекеттік мүлік жөніндегі уәкілетті орган (облыстық (аудандық) уәкілетті орган) келісімнің сканерленген көшірмесін электрондық өтінішхатқа бекітеді және тиісті саланың уәкілетті органына (мемлекеттік басқару органы) жібереді.

Қазақстан Республикасының «Электрондық құжат және электрондық цифрлық қолтаңба туралы» заңының 7-бабының 1-тармағына сәйкес тізілімде қалыптастырылатын электрондық құжаттар қағаз жеткізгіштегі құжаттарға тең.

Тізілімде қалыптастырылатын электрондық құжаттардың түпнұсқалығын тексеру тізілімнің веб-порталында жүзеге асырылады.