Бұйрыққа 6 – қосымша

Мемлекеттік органдардың өзара

іс-қимыл жасау және пайдаланушыларға

одан мәліметтер ұсыну тәртібін қоса алғанда,

мемлекеттік мүлік тізілімін жүргізу қағидаларына

6-қосымша

**Мемлекеттік заңды тұлғаны қайта ұйымдастыру және тарату тізілімінде тиісті саланың уәкілетті органына келісу тәртібі**

Тиісті саланың уәкілетті органы (жергілікті атқарушы орган не аудандық маңызы бар қала, ауыл, кент, ауылдық округ әкімі) Тізілімде мемлекеттік кәсіпорынды қайта ұйымдастыру немесе тарату қажеттілігінің негіздемесін көрсете отырып, мемлекеттік кәсіпорынды қайта ұйымдастыру немесе тарату туралы электрондық өтінішхатты қалыптастырады және мемлекеттік мүлік жөніндегі уәкілетті органға (облыстық уәкілетті органға) келісуге жібереді.

Біріктіру, бөлу және қайта құру жолымен қайта ұйымдастырылған жағдайда электрондық өтінішхатқа монополияға қарсы органның келісімінің сканерленген көшірмесі бекітіледі.

Мемлекеттік мүлік жөніндегі уәкілетті орган (облыстық уәкілетті орган) өтінішхатты 5 (бес) жұмыс күні ішінде қарайды.

Өтінішті қарау нәтижелері бойынша мемлекеттік мүлік жөніндегі уәкілетті орган (облыстық уәкілетті орган) келісімнің сканерленген көшірмесін электрондық өтінішхатқа бекітеді және тиісті саланың уәкілетті органына (жергілікті атқарушы орган не аудандық маңызы бар қала, ауыл, кент, ауылдық округ әкіміне) жібереді.

Тізілімдегі құжаттардың дұрыстығын тексеру құжаттарды тексеру жөніндегі функционал арқылы іске асырылады.